# Et bilde som inneholder Font, skjermbilde, sort, Grafikk Automatisk generert beskrivelse

**Kirkebakken 12**

**4836 Arendal**

Referat FAU-møte

**Onsdag 16.oktober 2024**

**Kl 17.30-19.00 Stfx ungdomskole**

**Velkommen og registrering av oppmøte**

**Til stede fra styret:** Øyunn Bygstad

**Til stede fra klassene:** Alle trinn, unntatt 7.

**Rektor:** Helga Tørå Karsrud (til stede med unntak av gjennomgang av sak 1,2 og eventuelt)

# SAKSLISTE:

**24/25 - 01** **Gjennomgang referat forrige møte.**

FAU-lederØyunn Bygstad går gjennom referatet fra forrige møte.

**24/25 - 02 Generell informasjon fra skolen v/ rektor Helga Tørå Karsrud**

**Rektor informerer**:

* Takk for godt oppmøte
* Skole/hjem-plattform: VISMA implementeres som kommunikasjonsplattform mellom skole og foreldre etter nyttår, 2025.
* Skolen spør om FAU planlegger ny foredragsrunde om nettvett for u-skole og mellomtrinn, FAU kan bekrefte dette
* Foreldreundersøkelse: Tilgjengelig PC blir satt opp på skolen etter utviklingssamtaler for å tilrettelegge for økt svarprosent fra foresatte.
* Resultat nasjonale prøver ble presentert for barnetrinn og ungdomstrinn, summa summarum ligger elevene over snitt
* STFX aktiv: Idrettssatsing går fint, 31 stk påmeldt aktiv, halvparten påmeldt morgentreningene.
* Skolen har konstituert nytt styre, ny styreleder er: Gasa Handeland, Grimstad.
* Finansiering for oppgradering av skolen er under arbeid, det er vedtatt at skolen skal bygge ny mat-og helsestasjon. FAU holder av penger som er innvilget til oppgradering av skolegård frem til etter skolebygget mat og helse er renovert.

**Innmeldt sak fra rektor: Forslag til rekrutteringstiltak for å øke elevtallet?** Store klassekull går ut, mens nye kull er mindre.

Innspill fra foreldrerepresentanter, :

* -Fysiske kvaliteten på skolen bør bli bedre, (det jobbes med status presens)
* -Få personer har hørt om stfx
* Stikk hodet ut, få mer mediedekning. At Stfx er Agders eneste idrettskole for ungdom, er såpass gøy og oppsiktsvekkende at det burde stått om det i avisen og andre medieplattformer
* -Reisebrev fra Roma kan publiseres på hjemmesiden og i lokalavisen? (ikke mange «utenfor» vet at 10 trinn reiser til Roma hvert år)
* Fortsette å jobbe mer med mobbing, som er et økende problem på alle skoler.

Gjerne presisere at foreldre har skrevet kontrakt med skolen. Skolen bør være mer tydelig på kontraktfestet samarbeid og krav til at foreldre følger opp.

* -Bra at skolen er blitt mobilfri, spesielt med tanke på mobbing på sosiale medier, at det ikke lenger er tilrettelagt for dårlig oppførsel i sosiale medier i selve skoletiden
* -Flere lærere får mye skryt.

**24/25 -03 Sak 1:**

**Når/hvordan skal pengestøtten (40%) til foreldre som reiser til roma med elevene utbetales?**

**Skal FAU sende samlet beløp til reiseleders konto?**

**-**Vi enes om at FAU overfører samlet beløp til Heidi Hellum, hun delegerer videre.

**24/25 -04 Sak 2:**

**Skal FAU bistå økonomisk med sikkerhetsvakter på skoleball?**

**Er det mulig å arrangere skoleball på en fredag eller lørdag?**

-Sak 2 legges på is av FAU, da det er intet skoleball under planlegging

**24/25 -05 Sak 3:**

**Trafikkvakter/ansatte nede ved fotgjengerkrysset ved kirka på morgenen? Stor pågang av barn, travle sjåfører**

Idemyldring: kan Pater Sigurd arrangere? Valgfag Innsats for andre kan påta ansvaret? Rekruttere 10 trinn? Sak følges opp

**24/25 -06 Eventuelt:**

**Romatur finansieres av skolen mot noe høyere betaling av skoleplass.**

FAU mener det er praktisk at Romaturen, som er et skolearrangement, også betales og bestilles av skolen. Men hvordan en løser det med foreldrebetaling er en utfordring.

-Skal foreldrebetalingen økes med noen hundrelapper helt fra 1 trinn?

-Hva med elevene som begynner i 8.trinn fra andre skoler? Skal de betale en høyere kontingent?

-FAU konkluderer med at vi har behov for presentasjon av forslag til løsninger fra skolen før vi kan lage en sak om dette til videre avstemning

**Nettvett:**

FAU planlegger samme obligatoriske foredragskveld med foreldre og barn på u-skolen, men denne gang kun for 8.trinn

FAU planlegger også foredrag nettvett og kroppspress sosiale medier for mellomtrinn i skoletiden, og fysisk på skolen. Ikke som kveldsarrangement på kulturkammeret som forrige gang

**17.mai:**

Her trenger vi en skikkelig gjennomgang av organisering og planlegging for å unngå økonomisk svinn.

FAU enes om at vi tar dette opp som egen sak til neste FAU, siden resten av styret (kasserer Iben Bille og nestleder Benedicte Goa Ludvigsen ikke var til stede under kveldens FAU)

Mvh

Øyunn Bygstad

Leder FAU Stfx